sjokolade | huiskok
Gebakte sjokolade-koffiepoeding met sy eie sous
Het iemand iets gesê van morsig, modderig, sjokoladerig, koffierig, souserig, poedingrig én sjokoladekoekerig?
250 ml (150 g) bruismeel
60 ml kakaopoeier (Nomu s'n baie lekker)
125 ml (100 g) strooisuiker
70 g botter, gesmelt + ekstra gesmelt om poedingbak te smeer
80 g (125 ml liggies gepak) bruinsuiker
15 ml kitskoffie-korrels of –poeier
Vir bediening: geklopte room of vanielje-roomys
· Voorverhit oond na 180°C. Smeer 1.5 l oondvaste bak met gesmelte botter, plaas op 'n bakplaat vir ingeval dit poeding oorloop.
· Sif die meel, 30 ml kakao en sout saam in 'n bak. Roer die strooisuiker by.
· Klop die melk, eier en gesmelte botter in beker tot goed gemeng. Voeg dit by die meelmengsel en roer met 'n houtlepel tot glad. Skep dit uit in die gesmeerde oondbak. Maak die oppervlakte gelyk met die agterkant van 'n lepel.
· Plaas die bruinsuiker in 'n bak, sif die oorblywende kakao oor die suiker en meng saam. Sprinkel die kakao-suikermengsel eweredig oor die poeding .
· Meng die kookwater en koffie in 'n beker en giet dit geleidelik oor die agterkant van 'n groot lepel oor die poeding (die lepel verhoed dat die vloeistof 'n gaatjie in die deeg maak as jy dit ingooi).
· Bak 40 minute of tot die bokant soos koek begin lyk en 'n toetspen wat halfpad in die middel ingedruk is, skoon uitkom. (Moenie tot onder indruk nie, anders sal die sous aan die pen kleef).
· Laat staan 5 minute sodat die sous onder die koeklaag effe kan verdik. Bedien warm, sodat die koek nie te veel van die sous absorbeer van lank staan nie.
Bedien met room of roomys. (Resepbron: Taste Australia)
Tags: gebakte poeding, kakao, nagereg, pudding, roomys, self-saucing, sjokolade, sjokolade poeding, sjokoladepoeding, warm poeding, winterkos, winterpoeding
Categories baking, koek, kuierkos, trendy kos, Uncategorized
Pikgitswart-sjokoladekoek met Shiraz-glasuur en brame
Ek kon die blink, diepdonkerbessies nie weerstaan nie. Dis soos verdere goeie verjaarsdagwense vir my man: …. "Mag jou sjokoladekoek vanjaar oorloop van rooiwyn-sjokoladeversiersel en blink brame."
Dit het al 'n instelling geword dat ek 'n spesiale verjaarsdagkoek vir my man Ian maak – iets met sjokolade, sy gunsteling smaak. Verlede jaar het dinge nie uitgewerk nie, want ek was platgetrek deur 'n maagvirus op sy verjaarsdag …. toe wys ek maar vir hom 'n foto uit die boek van die formidabele koek wat ek vir hom SOU bak. Vanjaar moes ek opmaak.
Almal wat vir Ian goed ken, weet dat hy dol is oor goeie sjokolade, en spesifiek donker sjokolade. Al vries ek die sjokolade om dit van hom weg te hou, sal hy dit uitsnuffel (en net so koud daaraan knibbel). Hy hou dit in sy lessenaar laai en dit word duidelik gemaak dat dit SY rantsoene is. Hierdie donker-soos-die-nag koek kry die heerlikste, selfs 'n dieper-dieper donker sjokolade glasuur oor wat rooiwyn inkry. Die koek en glasuur ingereken kom daar VIER plakke sjokolade in. Weelderig. Duur ja, maar tuisgemaak is 'n weelderige koek steeds goedkoper as 'n winkelkoek. En Ian het die mengbak en die klitser kon aflek: die lekkerste deel van sy geskenk.
IAN SE VERJAARSDAGKOEK
1 koppie (115 g) ongesoute botter, in blokkie
1/3 koppie koekmeel
250 g donker sjokolade
Voorverhit die oond tot 165 C. Smeer 'n 23 cm losboom-koekpan liggies met botter en bestrooi met meel. Verhit die sjokolade, suiker en botter in 'n bak bo-oor 'n kastrol liggies kokende water sonder dat die book van die bak aan die water raak. Roer dit die sjokolade so te sê gesmelt is, ommenby 3 minute. Haal van die plaat af en hou aan roer tot die sjokolade gesmelt is. Laat die mengsel heeltemal afkoel (ek sit die bak in 'n wasbak met koue water).
Met 'n elektriese klitser (medium spoed), voeg die eiers een vir een by – klits na elke byvoeging net goed om om dit deur te meng. Sodra al die eiers bygemeng is, klits tot die mengsel soos 'n mousse is. Klits stadiger en voeg die sout en die 1/3 koppie meel by. Meng dit net goed deur. Skep die deeg in die gesmeerde pan. Bak tot die bokant ferm is en die rante so begin donker raak. Dit vat so tussen 55 tot 60 minute. Plaas op afkoelrak en laat heeltemal koud word voor jy dit uitkeer.
¼ k ongesoute botter
Vir afronding (opsioneel): donker bessies soos brame of moerbeie
Smelt die sjokolade, botter en sout in 'n bak bo-oor kastrol lig-kokende water, roer aanhoudend tot dit gesmelt is en klits die strooisuiker by. Intussen, verhit die wyn in 'n kastrolletjie (moenie kook nie). Haal sjokolademengsel van die plaat af en klits die wyn by. Laat die mengsel 'n paar minute afkoel tot dit verdik.
Om te glasuur: Plaas die koek op die afkoelrakkie bo-op 'n oondplaat of skinkbord om enige afloop glasuur op te vang. Smeer die glasuur oor die koek se bokant en laat dit toe om effe oor die kant te drup. As die glasuur te dik is, voeg 'n paar druppels wyn by. Laat dit vir 2 ure staan sodat die mooi blink glasuur kan stol. Versier met brame net voor opdiening.
Jy kan die koek tot 2 dae voor die tyd maak . Verkoel dit, maar bedien dit teen kamertemperatuur en nie koud nie.